Source: http://docplayer.fi/10302915-Kovelon-hoitosuunnitelma.html
Timestamp: 2019-01-20 22:30:57+00:00
Document Index: 16078845

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

KOVELON HOITOSUUNNITELMA - PDF
Download "KOVELON HOITOSUUNNITELMA"
1 Somero Someron vesienhoitosuunnitelma Osaraportti VII KOVELON HOITOSUUNNITELMA
2 SISÄLLYS 1 JOHDANTO 2 2 YLEISTÄ 2 3 KOVELO 3 OSA A 5-24 KOVELON VALUMA-ALUEKARTOITUS Sanna Tikander ja Jari Hietaranta (2005) Turun ammattikorkeakoulu, Kestävän kehityksen koulutusohjelma, 18 s. + liitteet 2 kpl Liite 1 Taulukko 1. Vihdin havaintoaseman vuosilaskeuma-arvot Taulukko 2. Kuormitusarvioinnissa käytetyt kuormituskertoimet Taulukko 3. Veden rehevyystason luokitus OSA B KOVELONHAPPITALOUDEN TUTKIMUKSET JA VEDENLAADUN YHTEENVETO Varsinais-Suomen kalavesienhoito (2005) Sanna Tikander (2005) Turun ammattikorkeakoulu, Kestävän kehityksen koulutusohjelma. 5 s. + liitteet 5 kpl Liite 1. Kovelon vedenlaadun tutkimustuloksia Liite 2. Kovelon syvyyskartta ja vedenlaadun näytepisteet Liite 3. Yleisen käyttökelpoisuusluokituksen luokkarajat Liite 4. Yleisen käyttökelpoisuusluokituksen kriteerit Liite 5. Jokioisten säähavaintoaseman sademäärä ja lämpötila vuosina ja vuosien keskiarvot OSA C KOVELON KOEKALASTUKSET Tomi Sukula (2004) Lounais-Suomen kalastusalue. 5 s OSA D KOVELON KASVILLISUUSKAROITUS Arto Kalpa (2004) Biota BD. 5 s OSA E KOVELON HOITOSUUNNITELMA Sanna Tikander ja Jari Hietaranta (2005) Turun ammattikorkeakoulu, Kestävän kehityksen koulutusohjelma, 9 s. LIITTEET Liite 1 Hankkeen tutkimukset järvittäin 1
3 1 JOHDANTO Someron kaupunki käynnisti keväällä 2004 kaksivuotisen järvien hoitosuunnitelmahankkeen, jonka tavoitteena oli tutkia 22 Somerolla sijaitsevan järven tilaa ja laatia näille järvikohtaiset hoitosuunnitelmat. Hankkeen alkuun panevana voimana oli Someron vesiensuojeluyhdistyksen vesistövetoomus, jossa esitettiin yhdistyksen ja paikallisten ihmisten huoli alueen vesistöjen tilasta. Hoitosuunnitelmien lisäksi Someron vesienhoitosuunnitelma - hankkeen tavoitteena oli lisätä yhteistä toimintaa ja vuorovaikutusta järvillä. Hanke sai rahoitusta EU:n tavoite IIohjelmasta. Hankkeen ohjausryhmässä toimivat hankekoordinaattorit Jari Hietaranta ja Sanna Tikander Turun ammattikorkeakoulun Kestävän kehityksen koulutusohjelmasta, Timo Klemelä, Leena Eino, Andreas Ramsay, Tero Pirttilä ja Esko Vuorinen Someron kaupungista, Antti Lammi ja Juha- Pekka Triipponen Lounais-Suomen ympäristökeskuksesta, Pertti Kuisma Someron kalastusalueesta ja Matti Torkkomäki Someron vesiensuojeluyhdistyksestä. Sellaisilta järviltä joista oli runsaasti aikaisempaa tutkimustietoa tai aikaisempien tutkimusten perusteella ei ollut havaittavissa huolestuttavaa kehitystä järven tilassa, ei tämän hankkeen yhteydessä tehty lisäselvityksiä. Suurin osa hankkeeseen kuuluvista järvistä oli kuitenkin sellaisia joista oli varsin vähän tutkimustietoa. Näistä tehtiin laajasti erilaisia esiselvityksiä. Hankkeen aikana toteutettujen kartoitusten raportit ja järvikohtaiset hoitosuunnitelmat esitellään Iso- ja Vähä-Pitkustaa ja Iso- ja Pikku-Ätämöä lukuun ottamatta järvittäin jokainen omassa raportissaan. Koska Pitkustat ja Ätämöt ovat keskenään lähekkäisiä järviä ja niiden valuma-alueet ovat yhteisiä, ne käsitellään järviparien yhteisissä raporteissa. Hoitosuunnitelma - hankkeen järvet ja osaraportit ovat: Arimaa (Osaraportti I) Halkjärvi (Osaraportti II) Heinjärvi (Osaraportti III) Iso- ja Vähä-Pitkusta (Osaraportti IV) Iso-Valkee (Osaraportti V) Iso- ja Pikku-Ätämö (Osaraportti VI) Kovelo (Osaraportti VII) Lahnalammi (Osaraportti VIII) Lammijärvi (Osaraportti IX) Levo-Patamo (Osaraportti X) Mustajärvi (Osaraportti XI) Myllyjärvi (Osaraportti XII) Oinasjärvi (Osaraportti XIII) Pikku-Valkee (Osaraportti XIV) Poikkipuoliainen (Osaraportti XV) Salkolanjärvi (Osaraportti XVI) Siikjärvi (Osaraportti XVII) Särkjärvi (Osaraportti XVIII) Valkjärvi (Osaraportti IXX) Vesajärvi (Osaraportti XX) 2 YLEISTÄ Turun ammattikorkeakoulun opiskelija Sanna Tikander teki valuma-aluekartoituksia 13 järveltä, vedenlaadun tutkimuksia tekivät Lounais-Suomen vesi- ja ympäristötutkimus ja Varsinais- Suomen kalavesienhoito Oy yhteensä 13 järveltä. Osa vesianalyyseistä tehtiin Salon seudun kansanterveystyön kuntayhtymän laboratoriossa. Tutkija Arto Kalpa Biota BD:stä teki kasvillisuuskartoituksia 11 järveltä, Lounais-Suomen kalastusalue teki 11 järveltä koekalastuksia ja 9 järven syvyyskartoitukset. Särkjärven sedimentistä Joni Savela teki progradu tutkielman. Limnologi Päivi Joki-Heiskala (Salon Järvitutkimus) teki kevättalvella 2005 Pitkusta-järvien vedenlaadun tutkimuksia ja syksyllä 2005 tehtiin kolmelta järveltä vedenlaadun lisätutkimuksia. Hankkeen tutkimukset on koottu järvittäin raportin loppuun liitteeseen 1. 2
4 Kesällä 2004 hankejärvillä tehtiin valuma-aluekartoituksia, koekalastuksia ja kasvillisuuskartoituksia. Kesän kartoitusten raportit valmistuivat keväällä Loppukesästä 2004 otettiin ensimmäiset kolmen sarjaan kuuluvat vedenlaadun näytteet. Leudon ja sateisen alkutalven johdosta joulukuulle suunnitellut talvinäytteenotot toteutettiin vasta tammikuussa Talven kerrostuneisuuskauden lopulla, maaliskuussa 2005, otettiin sarjan viimeiset näytteenotot. Syksyllä 2004 Oinasjärven koululla, Somerniemellä, järjestettiin yleisötilaisuus, jossa esiteltiin keväällä alkanutta järvienhoitohanketta ja kesän aikana toteutettuja kartoituksia. Toinen yleisötilaisuus järjestettiin keväällä Siinä esiteltiin valmistuneet tutkimusraportit ja järvien nykytilakartoitukset. Kartoitusten pohjalta järvet jaettiin vedenlaadun ja muiden ominaisuuksien perusteella järviryhmiin. Kesällä 2005 järjestettiin järviryhmittäisiä kokouksia, joihin kutsuttiin mahdollisimman moni järven valuma-alueen asukas tai maan omistaja mukaan. Tilaisuuksissa pohdittiin järvien tilaa ja hoitomahdollisuuksia sekä selvitettiin asukkaiden kiinnostusta järvienhoitoon. Järvikohtaisia kokouksia järjestettiin kaiken kaikkiaan 8 kpl ja tilaisuuksissa oli yhteensä puolentoista sataa osallistujaa. Yhteistä kaikille tilaisuuksille oli osallistujien vilpitön kiinnostus oman järven tilasta ja huoli uhkaavista muutoksista järvillä. Mitä huolestuttavammassa kunnossa järvet olivat, sitä enemmän oli myös tilaisuudessa osallistujia. Järvien tilan huononeminen saa selvästikin ihmiset liikkeelle. Melko hyvässä tilassa olevilla järvillä osallistuminen ennakoivaan hoitoon on vähäisempää. Järven hoitamiseen on kuitenkin syytä ryhtyä jo ennen kuin tilanne järvellä on huono, sillä hyvän tilan ylläpitäminen on huomattavasti helpompaa kuin jo huonoon tilaan päässeen järven kunnostaminen entiselleen. 3 KOVELO Käsillä oleva raportti on Someron vesienhoitosuunnitelma-hankkeen osaraportti VII - KOVELON HOITOSUUNNITELMA. Kovelolta tämän hankkeen aikana toteutettiin valumaalue- ja kasvillisuuskartoitus, koekalastuksia kesällä 2004 ja vedenlaadun tutkimuksia loppukesästä 2004 ja talvella Tähän raporttiin on koottu hankeen aikana toteutettujen tutkimusten tulokset sekä lyhyet yhteenvedot järven aikaisemmista tutkimuksista. Raportin tarkoitus on selvittää Kovelon nykyistä tilaa ja muutoksia järvessä sekä ennen kaikkea esitellä erilaisia nimenomaan Kovelolle soveltuvia hoito- ja kunnostustoimia. Pitkäaikainen Kovelon ranta-asukas Pekka Tapanainen on antanut arvokasta tietoa Kovelolla toteutettujen hoitokalastusten tuloksista sekä järven tilan muutoksista. Siitä kiitokset hänelle. Kiitämme myös Someron yhteismetsää metsätalouden toimenpiteistä saamistamme tiedoista, hankkeen ohjausryhmää ja Someron kaupungin ympäristönsuojelusihteeriä Timo Klemelää sekä hankkeeseen osallistuneita tutkijoita hyvästä yhteistyöstä sekä myös kaikkia muita hankkeessa mukana olleita. Hoitosuunnitelma on työohje, varsinainen hoitotyö alkaa tämän jälkeen. Turussa Sanna Tikander Jari Hietaranta 3
5 Tutkimuksia ja kirjallisuutta Kovelosta Vedenlaatutietoja: Näytteenottotuloksia Kovelolta vuosina: 1984, 1999, 2000, 2002, 2004, 2005 Vogt, H. (2000) Someron Ylänköjärvien vedenlaatu ja tila vuonna 2000 sekä järvien hoidon perusteet. Järvitutkimus O 2. Someron vesiensuojeluyhdistys ja Someron kaupunki. Joki-Heiskala, P. (2002) Kovelon tutkimus Salon Järvitutkimus, moniste 4 s. + liitteet 3 kpl. Kasvillisuus: Kalpa, A. (2005) Someron vesienhoitosuunnitelman kasvillisuusselvitys. Biota BD Nro 12/ Someron vesienhoitosuunnitelma-hankkeen osatutkimus. Someron kaupunki, moniste 50 s. Kasviplankton: Joki-Heiskala, P. (2002) Kovelon tutkimus Salon Järvitutkimus, moniste 4 s. + liitteet 3 kpl. Kalasto: Sukula, T. (2005) Kovelon koekalastukset Lounais-Suomen kalastusalue. Someron vesienhoitosuunnitelma-hankkeen osatutkimus. Someron kaupunki, moniste 6 s. Someron kalastusalue (2000) Someron kalastusalueen kala- ja raputalous sekä käyttö- ja hoitosuunnitelma vuosille , moniste 43 s. Syvyystiedot: Syvyyskartta.(2004) Tapanainen ja Klemelä. Yksityinen. Valuma-alue: Tikander, S. ja Hietaranta, J. (2005) Kovelon valuma-aluekartoitus. Turun ammattikorkeakoulu, Kestän kehityksen koulutusohjelma. Someron vesienhoitosuunnitelma-hankkeen osatutkimus. Someron kaupunki, moniste 22 s. + liitteet 2 kpl Muu kirjallisuus: Koli, L. (1993) Someron vedet. Oy Amanita Production Ltd. Somero. 4
6 Osa A KOVELON VALUMA-ALUEKARTOITUS Sanna Tikander ja Jari Hietaranta (2005) Turun ammattikorkeakoulu, Kestävän kehityksen koulutusohjelma Kovelon valuma-aluekartoituksen maastotyöt tehtiin kesällä Raportti valmistui ja esiteltiin keväällä Seuraavassa on Kovelon valuma-aluekartoituksen raportti kokonaisuudessaan. Tekstiä on tarkistettu uudelleen ja esille tulleita kirjoitusvirheitä on korjattu. Myös tekstin ulkoasua on muokattu tähän raporttiin sopivaksi. Raportin sisältöön ei ole tehty muutoksia 5
7 SISÄLTÖ 1 TUTKIMUKSEN TAUSTA JA TAVOITTEET. 7 2 Vesistökuormitusta aiheuttavia tekijöitä Metsätalous Metsäojitus Hakkuut Lannoitus Metsätalouden ravinne ja kiintoainekuormitus Metsätalouden vesiensuojelutoimia Uudis- ja kunnostusojitus sekä ojien perkaus Hakkuut Maanpinnan muokkaus Asutus Asutuksen vesiensuojelullisia toimia Paikallisia ohjeita Maatalous Maatalouden vesiensuojelutoimenpiteitä Laskeuma Luonnonhuuhtouma KOVELO Kovelon nykyinen tila Järven rehevyystaso VALUMA-ALUEKARTOITUS Kenttä- ja karttatutkimukset Valuma-alueen ravinnekuormitus Asutus Maatalous Metsätalous Luonnonhuuhtouma Laskeuma VALUMA-ALUE.17 6 KUORMITUS RAVINNEKUORMITTAJAT METSÄOJIEN RAVINNEKUORMITUS 21 9 YHTEENVETO LÄHTEET 23 LIITTEET Liite 1 Taulukko 1. Vihdin havaintoaseman vuosilaskeuma-arvot Taulukko 2. Kuormitusarvioinnissa käytetyt kuormituskertoimet Taulukko 3. Veden rehevyystason luokitus 6
8 1 TUTKIMUKSEN TAUSTA JA TAVOITTEET Kovelon valuma-aluekartoitus on osa Someron kaupungin vuonna 2004 käynnistämää 22 järven hoitosuunnitelmahanketta. Lounais-Suomen ympäristökeskus on myöntänyt hankkeelle EU:n tavoite 2-ohjelman mukaista avustusta. Hankkeessa selvitetään järvien nykyistä tilaa vedenlaadun tutkimuksilla, kasvillisuuskartoituksilla sekä koekalastuksilla. Lisäksi järvillä tehdään valuma-alue- ja syvyyskartoituksia. Valuma-aluekartoituksen lisäksi hankkeen aikana Kovelolla selvitetään järven kalastoa koeverkkokalastuksilla sekä tehdään kasvillisuuskartoitus ja tutkitaan veden happitaloutta vedenlaatututkimuksilla. Hankkeen tavoitteena on tutkia järvien tilaa ja laatia kohdejärville järvikohtaiset hoitosuunnitelmat. Valuma-alueen kartoitus on oleellista suorittaa aina ennen järveen kohdistuvien hoitosuunnitelmien tekemistä. Kartoituksen avulla kunnostus- ja hoitotoimenpiteet voidaan suunnitella ja toteuttaa optimaalisesti. Kovelon valuma-aluekartoitus on osa järven perustutkimusta ja osa laadittavaa hoitosuunnitelmaa. Kartoituksessa esitetään yleisiä vesistökuormitusta aiheuttavia tekijöitä valuma-alueilla sekä selvitetään Kovelon valuma-alueen nykytilaa ja järveen kohdistuvaa ravinnekuormitusta. Lisäksi esitetään valuma-alueperäisen ravinnekuormituksen ongelmakohtia ja annetaan ehdotuksia käytännön toimenpiteiksi. Yksityiskohtaisempia vesiensuojelullisia toimenpiteitä järvellä ja sen valuma-alueella esitetään tulevassa Kovelon hoitosuunnitelmassa. 2 VESISTÖKUORMITUSTA AIHEUTTAVIA TEKIJÖITÄ 2.1 Metsätalous Metsätaloustoimenpiteet aiheuttavat kuormitusta alapuolisiin vesistöihin ja voivat lisätä myös ravinteiden huuhtoutumista pohjaveteen. Pohjaveden laadun kannalta haitallisinta on vesien nitraattityppipitoisuuden lisääntyminen (Metsähallitus 2004). Valumavesien määrään ja laatuun ja sitä kautta vesistökuormitukseen vaikuttavia metsätalouden toimenpiteitä ovat uudis- ja kunnostusojitukset sekä metsämaan muokkaukset kuten mätästykset ja auraukset. Näiden lisäksi lannoitus lisää valumavesien ravinnepitoisuuksia. Metsähallituksen toimesta metsätalouden maanpinnan käsittelyn ja kunnostusojitusten vesistövaikutuksia on seurattu vuodesta 1995 lähtien vuosittain (Metsähallitus 2004). Seurannan tulokset osoittavat, että keveiden maanmuokkausmenetelmien vesistö- ja muutkin ympäristöhaitat ovat vähentyneet. Sen sijaan kaivinkoneilla ja kaivureilla tehtävissä erilaisissa mätästyksissä ja kunnostusojituksissa ilmenee tason selvästä parantumisesta huolimatta edelleen myös vakaviksi poikkeamiksi luokiteltavia ympäristöhaittoja (Metsähallitus 2004) Metsäojitus Metsäojitus oli 1900-luvulla laajimmin vesistöjen valuma-alueiden tilaa muuttaneita toimenpiteitä Suomessa (Metsä- ja turvetalouden vesiensuojelutoimikunta 1987). Koko metsätalousmaasta ojitettujen soiden osuus vuonna 1997 oli 18 % (Metsäntutkimuslaitos 1997). Suomen soista on ojitettu metsänparannusta varten noin 60 % soiden kokonaispinta-alasta. Etelä-Suomen soista on ojitettu noin 75 % (Heikkilä & Lindholm 1995). Metsien uudisojitus oli vilkkainta luvuilla, jonka jälkeen uudisojitus on tasaisesti vähentynyt. 7
9 Metsäojitus muuttaa alueen hydrologiaa pääasiassa alentamalla pohjaveden pintaa ja muuttamalla hydraulisia ominaisuuksia (Seuna 1990). Ojien kaivu vaikuttaa etenkin hiukkasmaisten aineiden huuhtoutumiseen. Kiintoainespitoisuuden kasvu alapuolisissa vesistöissä onkin metsäojitusten yleisin vesistöhaitta (Ahti, Joensuu & Vuollekoski 1995). Metsäojituksen on todettu myös lisäävän erityisesti ohutturpeisten soiden fosfori- ja typpihuuhtoumia (Kenttämies ja Saukkonen 1996). Ojitus lisää vuosivaluntaa ja sitä kautta myös liuenneiden aineiden huuhtoumia. Ojien perkauksen ja kunnostuksen vaikutukset ravinne- ja kiintoaineskuormitukseen ovat tutkimuksien mukaan samaa suuruusluokkaa kuin uudisojituksissa (Manninen 1998) Hakkuut Avohakkuu vaikuttaa voimakkaasti kokonaisvaluntaa lisäävästi, koska puuston haihduttava vaikutus lakkaa. Uudistushakkuun jälkeen lähes kaikkien huuhtouman komponenttien pitoisuuden ja määrän on todettu kasvavan (Lepistö, Seuna, Saukkonen & Kortelainen 1995). Metsän uudistamiseen liitetään usein myös metsämaan muokkaus. Koneellinen muokkaus yleistyi luvulla ja nykyisin valtaosa uudisaloista muokataan koneellisesti. Raskaan muokkauksen on todettu lisäävän hakkuun jälkeisiä kohonneita ravinteiden ja kiintoaineen huuhtouma-arvoja (Ahtiainen ja Huttunen 1995). Rantapuuston hakkuut vaikuttavat myös vesistön kalakantaan. Rantapuuston säilyttäminen koskemattomana on edellytys useiden kalalajien kudun onnistumiselle. Puusto antaa suojaa ja luo varjoa estäen matalien vesien liiallisen lämpenemisen kesällä. Erityisen tärkeää rantapuustojen säästäminen on jokien ja pienten purojen rannoilla. (Metsähallitus 2004) Lannoitus Metsien lannoituksessa tärkeimmät lannoitteena levitettävät ravinteet ovat kivennäismailla typpi ja turv la fosfori sekä kalium. Metsälannoitus oli runsainta luvun lopussa ja luvun alussa, jonka jälkeen lannoitettujen metsäalojen määrä on vähentynyt vuosittain. Metsätalouden fosforikuormituksen yleisin syy on ojitettujen turvemaiden fosforilannoitus (Kenttämies ja Saukkonen 1996). Kivennäismaiden fosforilannoitus ei ole tutkimuksissa lisännyt valumaveden fosforipitoisuutta merkittävissä määrin, sillä kivennäismaan sisältämät rauta- ja alumiiniyhdisteet sitovat fosfaatin kemiallisesti. Ammoniumtyppi sitoutuu hyvin turpeeseen, mutta helppoliukoiset typpiyhdisteet ovat heti lannoituksen jälkeen alttiita huuhtoutumaan rankkasateiden ja lumen sulamisvesien mukaan. Kivennäismaiden typpilannoitus saattaa lisätä valunnan typpipitoisuutta merkittävästi, mutta huuhtoutuminen on lyhytaikaista (Kenttämies ja Saukkonen 1996) Metsätalouden ravinne ja kiintoainekuormitus Suomen pinta-alasta 86 % luokitellaan metsätalouden piiriin kuluvaksi. Metsätalouden vesistöille aiheuttaman fosforikuormituksen arvioidaan nykyisin olevan tonnia vuodessa ja typpikuormituksen tonnia vuodessa. Metsätalouden osuus vesistöihin tulevasta vuotuisesta fosforin kokonaiskuormituksesta on 6 % ja kokonaistyppikuormituksesta 5 % (Alatalo 2000). Metsätalouden aiheuttamalla kuormituksella voi kuitenkin olla suurta paikallista merkitystä. Metsätaloustoimenpiteiden vaikutus vesistöihin valuvan veden määrään ja laatuun on merkittävää erityisesti vesistöjen latvapuroissa, pikkujärvissä ja lammissa sekä vähäjärvisissä jokivesistöissä, joissa metsätaloustoimenpiteiden pinta-ala kattaa valtaosan valuma-alueesta. Metsätalouden voimakkaasti kuormittamissa vesistöissä metsätalouden osuus vuotuisesta kokonaisfosforikuormituksesta voi kohota jopa %:iin ja typen kokonaiskuormituksen osalta jopa 35 %:iin (Alatalo 2000). 8
10 Metsätaloustoimenpiteiden vaikutukset ravinne- ja kiintoainekuormitukseen ovat huomattavia 5-10 vuoden ajan metsänkäsittelyn jälkeen. Tämän jälkeen kuormitus yleensä laskee lähes ennen toimia vallinneelle tasolle. Voimakkaimmillaan vaikutukset ovat yleensä toimenpidettä seuraavana vuonna. (Alatalo 2000). Metsätaloustoimenpiteistä aiheutuneen ravinne- ja kiintoaineskuormituksen suuruuteen ja kestoaikaan vaikuttavat metsätaloustoimenpiteiden laatu ja laajuus, alueen maalajien ravinnepitoisuuden lähtötaso, maalajien erodoitumisherkkyys ja ravinteiden pidätyskyky, vesiensuojelulliset toimet alueella kuten esimerkiksi ojitusten yhteydessä tehdyt laskeutusaltaat, sekä tarkasteluajankohdan sademäärä Metsätalouden vesiensuojelutoimia Vesistöjen kannalta paras vaihtoehto on kasvipeitteinen metsämaa. Kasvillisuus sitoo ravinteita, estää eroosiota ja ehkäisee tulvia hidastamalla veden virtausta. Lisäksi kasvillisuus vähentää maalla virtaavan veden määrää haihduttamalla. Metsätalouden vesiensuojelu alkaa huolellisesta metsätaloustoimien ennakkosuunnittelusta. Ennakkosuunnittelussa arvioidaan toimien haitalliset vesistövaikutukset ja määritellään tarvittavat vesiensuojelutoimenpiteet haittojen minimoimiseksi. Töiden mitoituksen ja ajoituksen suunnittelussa tulee huomioida myös muut valuma-alueella tehtävät työt. Tärkeimpiä asioita ennakkosuunnittelussa on selvittää valumavesien kulku toimenpidealueilla ja minimoida vesistöön kulkeutuvan aineksen määrää. Vuonna 2004 julkaistussa Metsähallituksen Metsätalouden ympäristöoppaassa esitetään metsätalouden vesiensuojelutoimia. Seuraavassa kolmessa luvussa esitetään keskeisiä toimia tästä oppaasta. Järvikohtaisesti metsätalouden vesiensuojelullisia toimenpiteitä esitellään tarkemmin järvikohtaisissa hoitosuunnitelmissa Uudis- ja kunnostusojitus sekä ojien perkaus Ojituksissa toiminnan laajuus ja vesiensuojelutoimenpiteiden tarve tulee määritellä valumaaluekohtaisesti ja laajojen ojitusalueiden kunnostukset on syytä jaksottaa useammalle vuodelle siten, että vuosittain kunnostetaan enintään 100 hehtaaria. Toimenpiteiden mitoituksessa ja ajoituksessa tulee huomioida myös muut valuma-alueella tehtävät työt, ennen kaikkea uudishakkuut, joihin liittyy tehokas maanpinnan käsittely. Toimenpiteiden ennakkosuunnittelussa selvitetään minne kunnostettavan alueen valumavedet johdetaan ja minkälaisia toimenpiteitä vesienselkeytykseen käytetään. Tässä yhteydessä määritetään vesistöjen tulvavyöhykkeet, pohjavesialueet ja suojeltujen elinympäristöjen sijainti toimenpidealueella tai sen läheisyydessä. Lisäksi määritetään alueen kaltevuussuhteet ja eroosioherkkyys. Kaikkein herkimmin syöpyvien ojien suuntaa muuttamalla voidaan loiventaa ojien pituuskaltevuutta ja vähentää syöpymisriskiä. Kunnostettavien ojien pituuskaltevuus ei saisi olla suurempi kuin 3 %. Täydennysojia kaivamalla vedet voidaan johtaa herkimpien alueiden ohi. Kunnostusojituksen aiheuttamaa kiintoaine-eroosiota voidaan pienentää jättämällä kaikki toimivat ojat perkaamatta. Erityisesti kivennäismailla sijaitsevien niskaojien ja syöpyneiden, mutta vielä toimivien laskuojien perkaustarvetta on syytä tarkoin harkita. Perkaamatta jätetään aina alavien rantojen tulva-alueella olevat ojat sekä vesistöön suoraan kaivettujen ojien loppupää siltä osin kuin ojan pohja ulottuu vesistön keskivedenpinnan alapuolelle. Luokkaan 1 ja 2 kuuluvilla pohjavesialueilla sijaitsevat ojitusalueet jätetään pääsääntöisesti kunnostamatta. Lisäksi pohjaveden purkautumisen välttämiseksi on jätettävä metriä leveä käsittelemätön reunavyöhyke. Kaivutöiden yhteydessä tapahtuvaa kiintoaineen huuhtoutumista voidaan vähentää töiden ajoituksella, kaivun jaksotuksella ja ojakohtaisilla selkeytysmenetelmillä. Ohutturpeisilla ja hienoja- 9
11 koisilla mailla kunnostustyöt tulee tehdä kuivana kautena. Kevättulvan, roudan sulamisen ja rankkojen syyssateiden aikana kaivutyöt on syytä keskeyttää. Uudet laskeutusaltaat on kaivettava ja vanhat altaat tyhjennettävä ennen niihin laskevien ojien kaivuuta. Myös pintavalutuskentät on oltava valmiina. Vesistöön menevät ojat tulee kunnostaa viimeisenä, mikäli mahdollista, vasta 1-2 vuotta muun kunnostamisen jälkeen tai jättää kunnostamatta, jos niiden vedenjohtokyky on säilynyt hyvänä. Vesistöön kulkeutuvan erodoituneen kiintoaineen määrää voidaan vähentää ojastoon kaivettavilla lietetaskuilla ja -kuopilla sekä perkuukatkoilla ja laskeutusaltailla Hakkuut Päätehakkuiden tärkein vesiensuojelutoimenpide on suojavyöhykkeen jättäminen hakkuualan ja vesistön välille. Suojavyöhykkeen leveys riippuu vesistöstä ja siihen rajoittuvan puuston luonnontilaisuudesta, maanpinnan kaltevuudesta sekä maalajista. Vesiensuojelun minimivaatimuksena on, että vesistön ja hakkuualan välille jäävä suojavyöhyke on vähintään 5 metriä, mutta voimakkaasti vesistöön viettävillä ja hienojakoisilla maalajeilla tarvitaan jopa 30 metrin suojavyöhykkeitä. Vesistöön rajoittuvilla hakkuualueilla on syytä huomioida myös hakkuun maisemalliset ja kalataloudelliset vaikutukset Maanpinnan muokkaus Uudishakkuisiin liittyvä koneellinen maanmuokkaus on yleistynyt 1980-luvulta lähtien. Kullekin uudistusalalle tai sen osalle valitaan mahdollisimman vähän maan pintakerrosta muuttava muokkausmenetelmä. Rinteisillä aloilla muokkausvaot suunnataan korkeuskäyrien suuntaisesti tai vinosti päälaskusuuntaa vastaan. Yhtenäisen muokkausvaon maksimikaltevuus on 4 %. Herkästi erodoituvilla rinteillä muokkaus tulee tehdä jaksottaisesti. Muokattavan metsäalan ja vesistön väliin jätetään metrin käsittelemätön suojavyöhyke. Mikäli muokkausalalta johdetaan vettä pois kaivettuja ojia myöden, on suojavyöhykkeen lisäksi tehtävä lietekuoppia, laskutusaltaita tai pintavalutuskenttiä tai näiden yhdistelmiä. 2.2 Asutus Asutusjätevedet vaikuttavat vesien tilaan erityisesti asutuskeskusten lähistöillä. Jätevesien vaikutus korostuu vähäsateisina aikoina, jolloin maa- ja metsätalouden hajakuormitus on vähäistä. Asutuskeskusten jätevesien fosforikuormitus väheni huomattavasti ja 1980-luvuilla jätevesien tehostuneen fosforinpoiston seurauksena. Typpikuormituksessa vastaavaa vähenemistä ei tapahtunut. Viime vuosina kuitenkin myös yhdyskuntajätevesien typpikuormitus on alkanut vähentyä typenpoiston tehostamisen myötä. (SYKEa 2004). Haja-asutusalueella viemäriverkoston ulkopuolella asuu kiinteästi noin miljoona suomalaista ja kesäisin saman verran vapaa-ajan asukkaita. Viemäriverkoston ulkopuolella olevan hajaasutuksen aiheuttama fosforikuormitus koko maassa oli vuonna 2003 noin 355 tonnia ja typpikuormitus tonnia (SYKEa 2004). Yleensä vanhoissa talouksissa on vain yksi- tai kaksiosainen sakokaivo, jonka jälkeen jätevedet päätyvät läheiseen ojaan tai suoraan vesistöön. Nykyisin uusilta kiinteistöiltä edellytetään kolmiosaista sakokaivoa ja sen jälkeistä jätevesien käsittelyä. 10
12 2.2.1 Asutuksen vesiensuojelullisia toimia Asutuksen merkittävin vesistövaikutus on jätevesien aiheuttama vesistökuormitus. Hajaasutusalueiden jätevesien käsittelyvaatimuksista on säädetty asetuksella, joka tuli voimaan Asetuksen mukaan jäteveden orgaanisesta aineesta on puhdistettava 90 %, fosforista 85 % ja typestä 40 %. Haja-asutuksen ja lomakiinteistöjen vesiensuojelutoimenpiteistä merkittävin onkin huolehtia siitä, että jätevesienkäsittely kiinteistöllä on asetuksen vaatimalla tasolla. Ravinteiden kierron kannalta paras vaihtoehto haja-asutusalueella olisi kompostoiva kuivakäymälä ja pesuvesien käsittely sakokaivojen jälkeen esimerkiksi maasuodatuksella (SYKEa 2004) Paikallisia ohjeita Someron kunnan alueelle vuonna 2000 valmistuneessa rantaosayleiskaavan selosteessa todetaan, että mitään jätevesiä ei saa päästää puhdistamatta vesistöön. Jätevesien maaperäkäsittelyä varten järjestettävä maasuodatin on rakennettava vähintään 20 metrin etäisyydelle keskivedenpinnan mukaisesta rantaviivasta. Pohjavesialueella jätevesiä ei saa imeyttää maaperään lainkaan. Kompostikäymälä tai tiivispohjainen kuivakäymälä on rakennettava vähintään 20 metrin etäisyydelle keskivedenpinnan mukaisesta rantaviivasta.(karttaako Oy 2000.) Rakentamisen ja jätevesienkäsittelyn ohjeistusta on myös Someron kaupungin jätevesienkäsittelyn yleissuunnitelmassa (Suunnittelukeskus 2001) ja kaupungin rakennusjärjestyksessä. 2.3 Maatalous Maatalous on suurin yksittäinen vesistökuormittaja Suomessa. Vuonna 2002 ihmistoiminnan aiheuttamasta vesistöjen kokonaisfosforikuormituksesta noin 60 % ja kokonaistyppikuormituksesta 50 % oli peräisin maataloudesta (SYKEa 2004). Maataloudessa vesistökuormitusta aiheutuu peltoviljelystä ja kotieläintuotannosta. Peltoviljely kuormittaa vesistöjä lannoitetusta maaperästä huuhtoutuvien ravinteiden ja vesistöihin kulkeutuvan kiintoaineen kautta. Vesistön kannalta merkittävin on fosforikuormitus. Fosfori voi olla joko liukoisessa muodossa tai maahiukkasiin sitoutuneena. Kuormituksen määrään vaikuttavat mm. peltojen määrä valuma-alueella, sijainti vesistöihin nähden, pellon kaltevuus, maalaji, pellon käyttö, viljelytekniikka, lannoitteiden käyttömäärä ja levitystapa sekä pellon vesitalous. Pienillä valuma-alueilla tehdyissä tutkimuksissa vuosina arvioitiin pelloilta vesistöihin tulevan fosforikuormituksen olevan 0,9 1,8 kg/ha vuodessa ja typpikuormituksen 7,6 20 kg/ha vuodessa (Rekolainen, Kauppi, ja Turtola 1992). Kotieläintuotannosta tuleva vesistökuormitus on seurausta puutteellisista lannan sekä säilörehun puristenesteen varastointitiloista, jaloittelualueilta, maitohuoneen pesuvesistä sekä lannan huolimattomasta levityksestä. Vesistökuormituksen kannalta on oleellista, miten paljon karjanlantaa levitetään pelloille. Karjatalouden aiheuttaman vesistökuormituksen on arvioitu olevan nautakarjan osalta 0,44 kg/eläinyksilö vuodessa fosforia ja typpeä 2,5 kg/eläinyksilö. Sikataloudesta aiheutuva fosforikuormitus on 0,07 kg/eläinyksilö vuodessa ja typpikuormitus 0,42 kg/eläinyksilö vuodessa. 11
13 2.3.1 Maatalouden vesiensuojelutoimenpiteitä Maatalouden ensisijaisia vesiensuojelutoimia ovat lannoituksen oikea kohdentaminen sekä suojakaistojen ja suojavyöhykkeiden rakentaminen. Näillä pyritään vähentämään pinta- ja pohjavesiin sekä ilmaan aiheutuvaa ravinnekuormitusta sekä maa-aineksen ja haitallisten aineiden huuhtoutumista vesiin. Myös peltojen talviaikaisella kasvipeitteisyydellä on suuri merkitys vesistöihin huuhtoutuvien ravinteiden ja kiintoaineen määrään. Kasvipeite ehkäisee eroosiota ja estää maa-ainekseen sitoutuneen fosforin huuhtoutumista. Myös veteen liuenneen typen huuhtoutuminen vähenee (Luoto 2000). Maatalouden vesistökuormitusta voidaan vähentää myös rakentamalla kosteikkoja tai laskeutusaltaita. Kosteikoilla ja laskeutusaltailla voidaan saavuttaa merkittäviä hyötyjä etenkin silloin, kun peltojen osuus valuma-alueesta on suuri, valumavesien ravinnepitoisuudet ovat korkeita ja peltojen kaltevuus on suuri. Altaan ja kosteikon koko vaikuttaa veden viipymään ja sitä kautta kiintoaineen laskeutumiseen. Laskeutusaltaan on oltava vähintään 0,1 0,2 % valuma-alueesta ja kosteikon 1-2 % valuma-alueesta, jotta kiintoaineen määrä vähentyy oleellisesti (Luoto 2000). Peltojen ojitus vaikuttaa merkittävästi niiden vesistökuormitukseen. Mikäli pellon ojitus ei toimi ja vesi seisoo pelloilla, pintavalunta lisääntyy ja maan kasvukunto heikkenee, jolloin ravinteita huuhtoutuu vesistöihin. Ojituksen vesiensuojeluvaikutusta voidaan tehostaa säätösalaojituksella ja kalkkisuodinojituksella sekä säätökastelulla ja kuivatusvesiä kierrättämällä. Maatalouden vesistökuormituksen ensisijaiset vähentämiskeinot sisältyvät maatalouden ympäristötuen ehtoihin. 2.4 Laskeuma Ilmaperäinen kuormitus on vähentynyt viime vuosikymmeninä. Suomen ympäristökeskuksen mittausasemilla laskeuma on vähentynyt vuodesta 1985 rikin osalta % ja typen osalta %. (SYKEa 2004.) Rikin ja typen laskeumat ovat korkeimmat Etelä-Suomessa, missä Keski- ja Itä-Euroopasta tulevan ilman epäpuhtauksien kaukokulkeuman sekä Suomen omien päästöjen vaikutus on suurin. Länsi-Suomen korkeammat ammoniumtypen laskeumat ovat osin peräisin maatalouden ja turkiseläintuotannon ammoniakkipäästöistä. Laskeuman ravinnepitoisuudet ovat Etelä-Suomessa yhä tuntuvat: typpeä ja fosforia 5-20 kg/km2/vuosi. (Vogt, Kiskonjoen vesistön 65 järven tutkimus) 2.5 Luonnonhuuhtouma Luonnonhuuhtoumalla tarkoitetaan valuma-alueelta luontaisesti tulevaa ravinnevirtaamaa. Luonnonhuuhtouma voidaan sisällyttää vesistöön tulevien ravinnevirtaamien tarkasteluun, sillä rehevöitymisen kannalta ei ole merkitystä mistä lähteestä ravinteet tulevat. Luonnonhuuhtoumaa kuitenkaan ei ole syytä pitää varsinaisena kuormittajana muiden kuormittajien tapaan. Luonnonhuuhtouman suuruus vaihtelee riippuen maaperästä, kasvillisuudesta, maaston kaltevuudesta ja ilmastollisista ja hydrologisista tekijöistä. 12
14 3 KOVELO Järvinumero: Koordinaattialue: YK-pohjoinen ,YK-itä Peruskarttalehti: A Vesistöalue: 23 Karjaanjoen vesistöalue, Nummenjoen valuma-alue, Oinasjärven alue Vesienhoitoalue: Kymijoen - Suomenlahden vesienhoitoalue Kovelon pinta-ala: 23,5 ha Korkeus meren pinnasta: 121,0 m Kokonaisrantaviiva: 4,7 km Suurin syvyys: n. 6 m Kovelo sijaitsee Lounais-Suomessa Someron itäosassa, lähellä Nummi-Pusulan rajaa. Se sijaitsee 120 metriä merenpinnan yläpuolella (Maanmittauslaitos 2000). Kovelo on latvajärvi eikä siihen laske ojia muista järvistä. Järven vedet virtaavat luoteiskulman luusuasta suo-ojaa pitkin Vehka-Patamo-järveen. Maanmittauslaitos lupa no: VASU/163/00, Gummerus 2000 Someron kaupunki Kuva 1. Kovelon sijainti 13
15 3.1 Kovelon nykyinen tila Kovelo on Oinasjärveen laskevan Oinasjärven alueen (23.073) latvajärviä (kuva 2). Koveloon ei laske ojia toisista järvistä tai lammista. Kovelo saa vesiä järveä ympäröiviltä suo- ja metsäalueilta eikä sen valuma-alueella ole pohjavesialueita. Kovelo on kaksiosainen. Sen syvemmän kaakkoisosan ja matalamman luoteisosan yhdistää kapea salmi. Maksimisyvyys järven kaakkoisosassa on noin 6 metriä ja luoteisosassa noin 4 metriä. Rantaviivaa järvellä on noin 4,7 kilometriä ja pinta-ala on 23,5 hehtaaria (Hertta-tietokanta). Kuva 2. Kovelon sijainti Karjaanjoen vesistöalueella. Karjaanjoen valuma-alue 23, Nummenjoen valuma-alue 23.07, Oinasjärveen lännestä laskeva Oinasjärven alue (Ekholm 1993) Kovelon vedenlaatutietoja on vuodelta 1984 (Uudenmaan ympäristökeskus), 1999 ja 2000 (Vogt 2000) sekä 2002 (Salon Järvitutkimus). Myös Someron vesienhoitosuunnitelma hankkeen yhteydessä tutkitaan Kovelon vedenlaatua. Ensimmäiset näytteenotot toteutettiin (Varsinais-Suomen kalavesien hoito 2004). Järven vesi on humuksen johdosta ruskeaa ja sameaa sekä luontaisesti melko hapanta, mutta happamoitumista vastaan puskurikykyistä (Vogt 2000). Veden happamuusarvot ovat vaihdelleet välillä ph 5,1 (2004) ja ph 6,5 (1984). Elokuussa 1999 veden happitilanne oli poikkeuksellisen heikko, sillä alusvesi oli hapetonta ja rikkivetypitoista jo 3,5 metrin syvyydestä alaspäin. Hapettoman ja pelkistyneen alusveden fosforipitoisuus ei kuitenkaan ollut erityisen korkea, joten sedimentistä ei ollut vapautunut merkittävästi fosforia. Järven ns. sisäinen kuormitus ei ollut käynnistynyt. Maaliskuussa 2000 happitilanne oli parempi ja happea oli vähäisessä määrin syvänne veden alinta kerrosta myöden. (Vogt 2000). Vuonna 2002 järven happitilanne oli jopa heikompi kuin kesällä Happi oli täysin loppu jo 3,0 metrin syvyydestä ja järven pohjakerroksen ravinteet, etenkin fosfori, olivat alkaneet muuttua liukoiseen muotoon. Tällainen tilanne aiheuttaa järvessä ns. sisäistä kuormitusta. (Salon Järvitutkimus 2002) 14
16 3.1.1 Järven rehevyystaso Järven rehevyystasoa arvioidaan veden kokonaisfosfori- ja kokonaistyppipitoisuuden sekä a- klorofyllipitoisuuden perusteella. Käytössä on monia erilaisia luokitusperusteita. Tässä kartoituksessa on käytetty Vogtin (2000) Someron ylänköjärvien tutkimuksessaan esittämää luokitusta (liite 1). Elokuun 1999 näytteenoton klorofylliarvon perusteella veden rehevyys vastasi rehevien ja erittäin rehevien järvien luokitustasoa ja fosforipitoisuus lievästi rehevien ja rehevien järvien tasoa tehdyssä vesitutkimuksessa veden ravinnepitoisuudet olivat olleet hieman pienempiä. (Vogt 2000). Elokuussa 2002 kokonaisfosfori- ja typpipitoisuudet olivat lievästi rehevien järvien tasolla ja klorofyllipitoisuus oli rehevien järvien tasolla (salon Järvitutkimus 2002). Syyskuun 2004 kokoomanäytteen kokonaisfosfori- ja klorofyllipitoisuuksien perusteella järvi voidaan luokitella rehevien järvien tasolle. Vesimassassa ei esiintynyt täydellistä happikatoa, mutta pohjan tuntumassa hapen kyllästysaste oli ainoastaan 21 % ja happipitoisuus vain 2,5 mg/o 2 /l (Varsinais-Suomen kalavesienhoito 2004). 4 VALUMA-ALUEKARTOITUS Kovelon valuma-aluekartoitus toteutettiin kesän ja syksyn 2004 aikana. Kartoitus sisältää karttatarkastelun, maastokäyntejä sekä järveen kohdistuvan ravinnekuormituksen arvioinnin. Kenttäja karttatutkimukset tehtiin siten, että ne täydensivät toisiaan. Karttatutkimuksissa selvitettiin valuma-alueen koko, erilaisten maankäyttömuotojen osuudet, valuma-alueen pohjavesitilanne ja maaperä. Karttatutkimusten pohjalta laadittiin arvioinnit järveen kohdistuvasta ravinnekuormituksesta. Kuormituslaskelmien perusteella on arvioitu valuma-alueen merkitystä järven ravinnekuormittajana. Lisäksi valuma-alueelta kartoitettiin järven suurimmat kuormittajat. 4.1 Kenttä- ja karttatutkimukset Karttatutkimuksissa maastokartalle 1: rajattiin järven valuma-alue ja mahdolliset ongelmakohdat. Valuma-alue rajattiin korkeuskäyrien osoittamien korkeusolojen mukaan. Lounais- Suomen Metsäkeskuksen arkistoista tarkasteltiin alueen ojitustilannetta ja ojitettujen metsäalueiden vesien valuntasuuntaa. Alustavien karttatutkimusten jälkeen toteutettiin kenttäkäynnit. Kenttäkäyntien yhteydessä tarkennettiin valuma-alueen rajausta, arvioitiin maankäyttöä, selvitettiin järveen laskevat ojat ja joet ja arvioitiin silmämääräisesti tulovesien laatua ja määrää. Maastokartalta valuma-alueen rajat siirrettiin numeeriseen muotoon. Kenttäkäynneillä tehtiin huomioita maa- ja metsätaloudellisista toimista sekä näiden sijoittumisesta valuma-alueella. Kenttäkäynneillä oli mukana mökkiläisedustaja. Tarkempia tietoja metsätalouden toimenpiteistä kerättiin Salometsän metsänhoitoyhdistyksen (Kuisma 2004) ja Someron yhteismetsän arkistoista sekä haastattelemalla rantaasukkailta. Lisäksi maastossa selvitettiin mahdollisia kohteita erilaisten vesiensuojelullisten toimien sijoittamiseksi. 4.2 Valuma-alueen ravinnekuormitus Valuma-alueen ravinnekuormitukseen vaikuttaa maaperän laatu, maankäyttö ja vuotuinen sademäärä ja sitä kautta vuosivalunta. Valuma-alueen järveen kohdistuva ravinnekuormitus laskettiin tämän hetken maankäyttötilanteen mukaan. Kuormituslaskelmissa käytettiin avuksi sekä kenttäkäyntien, että karttatutkimusten tuottamaa tietoa. 15
17 4.2.1 Asutus Haja- ja loma-asutuksen ravinteiden vesistökuormitukseen vaikuttavat monet tekijät mm. kiinteistökohtaisen jäteveden käsittelymenetelmä ja sen tehokkuus, maaperän laatu, pohjaveden asema, ojien virtausolosuhteet ja kiinteistöjen etäisyys vesistöstä. Haja-asutuksen aiheuttaman kuormituksen arviointimenetelmät vaihtelevat. Tässä kartoituksessa käytetään samoja kuormitusarvoja kuin on käytetty Kiskonjoen vesistön 65 järven tutkimuksessa (Vogt). Haja-asutuksen arvioitu vuotuinen fosforikuormitus on laskettu arvon 0,4 kg/as/v ja typpikuormitus on laskettu arvon 2,6 kg/as/v mukaan. Loma-asutuksen kuormitus on laskettu arvojen 0,02 P kg/as/v ja 0,05 N kg/as/v perusteella. Valuma-alueen asutuksen määrä ja kiinteistöjen tasoa arvioitiin Someron kaupungin aineistojen perusteella (Somero 2004). Laskelmissa on käytetty oletusarvoa, että kiinteistöillä asuu keskimäärin 3 henkilöä. Kartoituksessa asutuksen aiheuttamaa ravinnekuormitusta on arvioitu vain jätevesien tuottaman ravinnekuormituksen osalta. Rakentamisen, pihamaan muokkaamisen, ja puutarhanhoidon aiheuttama kuormitus ei ole mukana arvioinnissa Maatalous Maatalouden kuormitusta on arvioitu Suomen ympäristökeskuksen kehittämää ns. VIHTAmallia soveltaen. VIHTA-mallissa arvioidaan viljelyalueiden valumavesien kiintoaine- ja ravinnekuormituksen nykytilaa kiintoaineksen-, partikkeli- ja liuenneen fosforin ja typen absoluuttisena lukuarvona. Käytännössä saatavat luvut ovat suuntaa-antavia, suuruusluokaltaan kuitenkin todenmukaisia kuormitusarvoja. VIHTA-mallissa kuormitukseen vaikuttavia muuttujia ovat pellon P-luku (fosforipitoisuus), kaltevuus, makrohuokoisuus, maalaji, kasvillisuuden peittävyys ja ojitus (Äijö ja Tattari 2000) Metsätalous Metsätalouden aiheuttamaa ravinnekuormitusta voidaan arvioida monella eri tavalla. Tavanomaisen metsätalouden piiriin kuuluvilta valuma-alueilta vuotuinen fosforikuormitus on tutkimusten mukaan ollut kg/km 2 ja vuotuinen typpikuormitus on vaihdellut välillä kg/km 2 (Rekolainen 1989). Tässä tutkimuksessa käytettiin Rekolaisen esittämiä arvoja. Metsätaloustoimien vaikutus vesistöön arvioitiin kestävän noin 10 vuotta. Laskelmissa on huomioitu vain ne metsäalueet, joissa on viimeisen kymmenen vuoden aikana toteutettu metsätaloudellisia toimia. Nämä tiedot on kerätty maastokäyntien yhteydessä, Salometsän metsänhoitoyhdistyksen Someron toimiston arkistoista (Kuisma 2004) sekä Someron yhteismetsän esittämistä arvioista. Muilta metsäalueilta tuleva kuormitus on huomioitu luonnonhuuhtouman kuormitusarvoissa Luonnonhuuhtouma Luonnonhuuhtoumalla tarkoitetaan sitä valuntaa, mikä joka tapauksessa ilman ihmistoimintaa valuma-alueelta purkautuu vesistöön. Luonnonhuuhtouman osuus kokonaiskuormituksesta on sitä suurempaa mitä luonnontilaisempi valuma-alue on. Tässä kartoituksessa luonnonhuuhtoumaa on arvioitu Suomen ympäristökeskuksen kehittämän vesistökuormituksen arviointi- ja hallintajärjestelmän (VEPS) vesistöalueiden ns. 3. jakotasolle laskemien ja käyttämien ominaiskuormitusarvojen perusteella (SYKEb 2004). Luonnonhuuhtouman ominaiskuormitusarvona käytetään VEPS-järjestelmän luonnonhuuhtouman sekä hulevesien ominaiskuormitusarvojen summaa. Ominaiskuormitusarvo on kerrottu valuma-alueen maapinta-alalla. VEPS-ohjelmiston avulla kuormitusta voidaan arvioida ainoastaan 1., 2. tai. 3. jakovaiheen valuma-aluetasolle. Sitä ei voida toistaiseksi käyttää kaikissa tapauksissa tarkkaan yksittäisten järvien kuormitusarviointiin. 16
18 4.2.5 Laskeuma Laskeumalla tarkoitetaan suoraan ilmakehästä järven pintaan tulevaa kuormitusta. Laskeuman aiheuttama typpi- ja fosforikuormitus on arvioitu Suomen ympäristökeskuksen Vihdin havaintoaseman keräämien vuosilaskeuma-arvojen keskiarvojen perusteella (liite 2). Laskeuman tuoma ravinnekuorma on laskettu järven pinta-alalle. 5 VALUMA-ALUE Kovelo on latvajärviä, joten sen lähivaluma-alue on järven koko valuma-alue. Valuma-alue rajoittuu pohjoisessa Heinjärven, idässä Särkijärven ja Vähä-Särkijärven, etelässä Myllyjärven ja lännessä Vehka-Patamon valuma-alueisiin. Kovelon valuma-alue on noin 195 hehtaaria. Järven osuus siitä on 23,5 hehtaaria. Valuma-alue käsittää pääosin karuhkoa kangasmetsää ja ojitettuja suoalueita. Peltoalueet ja vakituisen asutuksen kiinteistöt sijoittuvat valuma-alueen reunaalueille. Vapaa-ajan asutus sijoittuu melko tasaisesti järven rannoille. Koveloon laskee ojia koillisen ojitetuilta metsäalueilta, järven ojitetuilta rantasoilta sekä pohjoisen valuma-alueen ojitetuilta metsämailta. Ranta-alueiden ojitukset ovat luvuilta ja koillisen metsäojitukset 1960-luvun lopulta luvun puolivälissä Kovelon vanhoille ojitetuille alueille tehtiin ojitussuunnitelmia, mutta ne jäivät osittain toteutumatta (Lounais-Suomen metsäkeskus 2004) Lännessä olevan metsätien metsänpuoleiset ojat on perattu ja vedet laskeutetaan altaisiin ennen niiden valumista tien alitse. Hakkuiden yhteydessä myös vanhoja ojituksia on perattu. Järven luoteiskulman luusuasta vedet virtaavat metsäojaa pitkin Vehka-Patamoon ja sieltä edelleen Myllyjärven kautta Arimaa-järveen. Kovelon kapeassa salmessa on yhteys Heinlammen kautta pohjoisessa olevaan Heinjärveen. Tämä oja on kuivina kausina vedetön ja sateisenakin kesänä 2004, ojassa oli virtaamaa vain rankimpien sadejaksojen aikana. Kuva 3. Kovelon lähivaluma-alue. Kartta: Maanmittauslaitos lupa no: VASU/163/00, valuma-aluerajaus tekijän. 17
19 Suurin osa, noin 93 %, Kovelon valuma-alueesta on metsämaata. Siitä noin 15 hehtaarilla on viimeisen kymmenen vuoden aikana tehty päätehakkuita tai muita ravinnekuormitukseen merkittävästi vaikuttavia metsätaloudentoimenpiteitä. Metsämaasta noin 17 % on soistunutta, mutta kuitenkin puuta kasvavaa metsämaata. Suoalueista suurin osa, lähes 86 %, on vuosien saatossa ojitettu. Viljelysmaita, peltoja tai niittyjä, valuma-alueen pinta-alasta on vajaa 2 %. Viljelysmaat eivät sijoitu järven välittömään läheisyyteen. Asutus vie valuma-alueen pinta-alasta vajaan 4 % (6,3 ha). Vapaa-ajan asutus sijoittuu pääosin järven rannoille ja Someron kaupungin kiinteistörekisterin mukaan vakituisen asutuksen kiinteistöiksi luokitellut 2 kiinteistöä sijaitsevat Kovelon valuma-alueen aivan rajoilla. Hiekkatiet vievät järven valuma-alueen maa-alasta 2,3 hehtaaria, runsaan prosentin. Taulukko 1. Kovelon valuma-alueen maankäyttö ha % % % % Valuma-alue 195,1 100 Järven pinta-ala 23,5 12 Lähivaluma-alue 171, asutus 6,3 3,7 tiet 2,3 1,3 peltoa 2,0 1,2 niittyjä 1,3 0,7 lampia 0,1 0,1 metsämaata 159, suomaata 27,6 17,3 100 *ojitettu 23,7 85,9 *ei ojia 3,9 14,1 Kovelon valuma-alueen maaperä on pääosin hiekkamoreenia, jossa on ohutpeitteisiä kalliomaaalueita ja kalliopaljastumia. Suurin osa suoalueista on niukkaravinteista pääosin rahkasammalia kasvavaa suota (Sphagnum, St). Järven keskiosan suot ovat ravinteikkaampaa sara- ja ruohokasveja kasvavaa saraturvekerrostumaa (Carex, Ct). Suoalue (Ct- saraturvekerrostuma, St- rahkaturvekerrostuma) Ohutpeitteistä kalliomaata tai kalliopaljastuma Hiekkamoreeni Kovelon valumaalueen raja Kuva 4. Kovelon valuma-alueen maaperä. Karttapohja: GTK 2000, rajaukset ja selite tekijän. 18
20 6 KUORMITUS Vogt (2000) mukaan Kovelon vesi on rehevyystasoltaan rehevien järvien tasolla ja järvi on luontaisesti hapan, humuspitoinen metsäjärvi. Vedessä on riittävästi puskurikykyä ilmansaasteiden aiheuttamaa happamoitumista vastaan. Järveen kohdistuvista kuormituksista ongelmallisin lienee pääravinteiden fosforin (P) ja typen (N) kuormitus sekä osittain happamoittavien aineiden laskeuma ilmasta. Happamoittavia yhdisteitä ovat typen oksidit (NO x ) ja rikkidioksidi (SO 2 ) sekä ammoniakki (NH 3 ). Kansainvälisillä ilmastosopimuksilla on kyetty vähentämään etenkin rikkipäästöjä. Päästövähennyksien ansiosta myös laskeuma on selvästi pienentynyt niin Suomessa kuin myös muualla. Suomen ympäristökeskuksen mittausasemilla laskeuma vuodesta 1985 on vähentynyt rikin osalta % ja typen osalta prosenttia (SYKE 2004). Silti ilmansaasteiden ravinnepitoiset laskeumat ovat Etelä-Suomessa yhä tuntuvat: typpeä ja fosforia 5-20 kg / km2 / vuosi (Vogt, Kiskojoen 65 järven tutkimus). Valuma-alueen maankäytön ja haja-asutuksen jätevedenkäsittelymenetelmien tehokkuus sekä peltoalueiden sijoittuminen valuma-alueella vaikuttavat ravinnekuormituksen todellisen vuosikuormituksen suuruuteen. Metsätalouden kuormitukseen vaikuttaa etenkin uudishakkuisiin yhdistetty metsämaan muokkaus sekä ojitus. Tarkasteluajankohdan (2004) laskennallinen vuotuinen ravinnekuormitus Koveloon oli fosforin osalta 25,6 kg / vuosi ja typen osalta 725 kg / vuosi. Taulukko 2. Kovelon kokonaisfosfori ja -typpikuormitus Lähde Kok P kg / v Kok N kg / v Kok P % Kok N % Asutus 1 3,5 18,3 13,7 2,5 Vakituinen asutus 2,4 15,6 9,4 2,1 Vapaa-ajan asutus 1,1 2,7 4,3 0,3 Viljely 2 2,7 53,0 10,5 7,3 Metsätalous 3 2,1 25,5 8,2 3,5 Luonnonhuuhtouma 4 13,1 444,3 51,2 61,3 Laskeuma 5 4,2 183,9 16,4 25,4 Kokonaiskuormitus 25, = Vogtin (2000) arvojen mukaan laskettu 2 = VIHTA-mallin mukainen laskelma 3 = Rekolaisen (1989) esittämien arvojen mukaan 4 = VEPS-järjestelmän mukainen kuormitus 5 = Laskettu järven pinta-alalle. Kuormituskertoimena Vihdin vuosilaskeuman ( ) keskiarvot. Asutuksen aiheuttama ravinnekuormitus on arvioitu Vogtin Kiskonjoen 65 järven tutkimuksessa esittämillä kuormitusarvoilla. Loma-asutuksen kuormitus on arvioitu arvolla Kok P 0,02 kg/as/v ja Kok N 0,05 kg/as/v ja vakituisen asutuksen kiinteistöjen kuormitus on arvioitu arvoilla Kok P 0,4 kg/as/v ja Kok N 2,6 kg/as/v. Kiinteistöjen määrää ja laatua on arvioitu Someron kaupungin kiinteistörekisterin antamien tietojen perusteella ja kiinteistöjen jätevedenkäsittelymenetelmien tehokkuutta on arvioitu siten, että lomakiinteistöjen jätevedenkäsittelymenetelmänä on perinteinen huussi ja vakituisen asutuksen kiinteistöillä jätevedet johdetaan sakokaivon jälkeen maastoon. Vakituisen asutuksen kiinteistöjä on rekisterin mukaan 2 ja lomakiinteistöjä 18. Kiinteistöillä on arvioitu olevan keskimäärin 3 asukasta / kiinteistö. Maatalouden kuormitus on arvioitu soveltaen ns. VIHTA-mallia. Maatalouskäytössä olevaa alaa valuma-alueella on runsaat 3 hehtaaria. Suurin osa pelloista on ollut pitkään poissa viljelykäytöstä. Metsätalouden kuormitus on laskettu soveltamalla Rekolaisen (1989) esittämiä vuotuisia kuormitusarvoja. Kovelon valuma-alueen metsämaasta noin 15 hehtaarilla on viimeisen 10 vuoden aikana toteutettu arviossa huomioon otettuja toimenpiteitä. 19
21 Luonnonhuuhtouman arvioissa on käytetty VEPS- järjestelmän Oinasjärven alueelle (no: ) laskemia ominaiskuormitusarvoja (liite2). Luonnonhuuhtoumaan on laskettu mukaan järjestelmän hulevesien ja luonnonhuuhtouman ominaiskuormitusarvot. Laskeuma on arvioitu järven pinta-alalle. Kuormituskertoimena on käytetty Vihdin havaintoaseman vuosien vuosilaskeumien keskiarvoja (liite 1). 7 RAVINNEKUORMITTAJAT Koveloon kohdistuvaa ravinnekuormitusta tarkastellaan luonnonhuuhtouman, laskeuman, maatalouden, metsätalouden ja asutuksen aiheuttaman kokonaistyppi- ja kokonaisfosforikuormituksen perusteella. Suurin osa fosfori- ja typpikuormasta on luontaisesti vesistöihin kulkeutuvaa luonnonhuuhtoumaa, fosforikuormituksesta 51 % ja typpikuormituksesta 61 %. Luonnonhuuhtoumalla tarkoitetaan sitä valuntaa, mikä joka tapauksessa ilman ihmistoimintaa valuma-alueelta purkautuu vesistöön. Sitä ei ole syytä tarkastella varsinaisena kuormittajana. Luonnonhuuhtouman osuus kokonaiskuormituksesta on sitä suurempaa mitä luonnontilaisempi valuma-alue on. Laskeuman osuus vuotuisesta kokonaisfosforikuormituksesta on 16 % ja typpikuormituksesta 25 %. Laskeuman aiheuttaman kuormituksen vähentämiseen ei voida merkittävästi vaikuttaa paikallisilla vesiensuojelutoimilla. Suuri osa ilmaperäisestä kuormituksesta kulkeutuu kaukokulkeumana teollisuuden ja liikenteen päästöistä. Myös maatalouden typpipäästöillä on vaikutusta ilmaperäisen kuormituksen koostumukseen. Asutuksen aiheuttama ravinnekuormitus on suhteellisen vähäistä, vuotuisesta fosforikuormituksesta 7 % ja typpikuormituksesta 1 % on asutuksen aiheuttamaa. Järven veden hygieenisen laadun kannalta on kuitenkin merkittävää, että jätevesien käsittely on tehokasta ja ranta-asutuksen jätevedenkäsittelymenetelmät ovat asetusten vaatimilla tasoilla. Metsätalouden osuus Kovelon vuotuisesta fosforikuormituksesta on noin 8 %. Vuotuisesta typpikuormituksesta 4 % on metsätalouden aikaansaamaa. Tähän kuormitukseen pystytään vaikuttamaan ottamalla vesiensuojelulliset toimet huomioon metsätoimenpiteitä suunniteltaessa. Maatalouden laskennallinen osuus Koveloon päätyvästä ravinnekuormituksesta on fosforin osalta 11 % ja typen osalta 7 %. Fosforikuormitus Typpikuormitus Maatalous 11 % Metsätalous 8 % Maatalous 7 % Metsätalous 4 % Asutus 14 % 51 % Laskeuma 16 % Luonnonhuuhtouma Asutus 3 % Laskeuma 25 % Luonnonhuuhtouma 61 % Kuva 5. Kokonaisfosfori ja kokonaistyppikuormituslähteet 20
22 8 METSÄOJIEN RAVINNEKUORMITUS Kovelon valuma-alueelta tuleva ravinnekuormitus purkautuu järveen pintavaluntana ja metsäojia pitkin. Kasvipeitteinen metsämaa sitoo hyvin sekä ravinteita, että kiintoainesta ja järven kannalta onkin tärkeää huolehtia ranta-alueiden kasvipeitteisyydestä maankäyttöä suunniteltaessa. Valuma-alueella on vanhoja järveen asti yltäviä ojia. Osa ojista on kasvanut umpeen ja kasvillisuus toimii ravinteita sitovasti. Valuma-alueperäisestä (kokonaiskuormitus - laskeuma järveen) fosforin ja typen kokonaiskuormituksesta n. 40 % purkautuu järveen järven koillisosaan laskevaa ojaa myöden (kuva 6 A). Oja tuo vesiä laajoilta ojitetuilta suopohjaisilta metsämailta. Lähellä järveä oja alittaa tien ja sen jälkeen vanha ojanpohja on kasvillisuuden peittämää. Ojan kasvillisuus sitoo veden ravinteita. Oja kulkee rannan suoalueen poikki ja vedet virtaavat järveen asti. Luomalla suoalueen ojat umpeen rannan suoalue toimisi luontaisena kosteikkona. Järven matalampaan luoteisosaan laskee kaksi ravinnekuormituksen kannalta merkittävää ojaa. Luoteisosan länsirannalle laskevan ojan kuormitus on noin 9 % valuma-alueperäisestä fosforinja typen kuormituksesta. Pohjoisesta järveen laskevan ojan osuus valuma-alueperäisestä kuormituksesta on fosforin osalta 11 ja typen osalta 8 %. Nämä kolme ojaa tuovat yhteensä noin 60 % järveen kohdistuvasta valuma-alueperäisestä ravinnekuormituksesta. Ojien tuomaa ravinnekuormitusta voidaan vähentää rakentamalla ojiin ojakatkoja ja laskeutusaltaita sekä ottamalla vesiensuojelulliset toimenpiteet huomioon niiden valuma-alueiden metsätalouden toimenpiteitä suunniteltaessa. C B A Kuva 6. Kovelon valuma-alueen kolme ravinnekuormituksen kannalta merkittävintä ojaa. A = koillisosan oja (60 % valuma-alueperäisestä kuormituksesta). B = luoteisosan läntinen metsäoja (9 % valuma-alueperäisestä kuormituksesta), C = pohjoisesta laskeva oja kok P kuormituksesta 11 % ja kok N kuormituksesta 8 %). Pohjakartta: Maanmittauslaitos VASU/163/00, rajaukset tekijän. 21
ISO-VALKEEN HOITOSUUNNITELMA
Somero Someron vesienhoitosuunnitelma Osaraportti V ISO-VALKEEN HOITOSUUNNITELMA SISÄLLYS 1 JOHDANTO 2 2 YLEISTÄ 2 3 ISO-VALKEE 3 OSA A 5-18 ISO-VALKEEN TILA Sanna Tikander (2004) Kooste Iso-Valkeen aikaisemmista